Aproximativ 60% din totalul restaurantelor, cafenelelor și barurilor din România au o durată de funcționare extrem de scurtă și se închid în primele 8-10 luni de la deschidere, iar 80% dintre ele funcționează mai puțin de cinci ani, reiese dintr-un studiu al Horeca Exchange, platformă destinată specialiștilor din Horeca, care comercializează echipamente, dotări și mobilier, dar acordă și consultanță în domeniu.

Ultimii 5 ani au înregistrat închideri de aproximativ 170 de restaurante, în timp ce numărul deschiderilor de restaurante s-a ridicat doar la circa 130. "Asta ne demonstrează faptul că antreprenorii inițiază afaceri în acest domeniu, însă nu rămân în ele. De ce nu rămân în ele? Majoritatea proprietarilor de business-uri în domeniul Horeca nu fac parte din industrie, ei dezvoltând cifre semnificative de afaceri în alte domenii, iar o mare parte din ei provin din domeniul construcțiilor", explică Simona Panait, Project Manager la Horeca Exchange.

Lipsa informației, a științei și a experienței în domeniul Horeca este adesea cauza principală care stă la baza deciziei antreprenorului de a închide afacerea. Întregul proces de deschidere – operare - închidere a unei locații Horeca se întâmplă în general din cauza lipsei de know-how de management al unei afaceri în acest domeniu.

Și cum acesta nu ar fi fost un motiv destul de întemeiat pentru îngreunarea activității antreprenorului, lipsa personalului și a pregătirii profesionale a acestora constituie un motiv suplimentar pentru care ușile multor locații se închid nu mult după inaugurare. Atunci când antreprenorul nu cunoaște industria, nu va ști nici ce să ceară oamenilor lui, nici unde să se uite, nici ce să verifice, a mai spus Simona Panait. El trebuie să fie "cu un picior în bucătărie și cu unul în sală".



Pe litoral se regăsesc constant șantiere, fie hoteluri, pensiuni sau restaurante aflate într-o continuă inaugurare. În prezent, litoralul trece printr-o deficiență enormă de angajați, unii patroni alegând chiar să țină locația închisă din lipsa oamenilor la locul de muncă.





Hotelurile primesc susținere din partea statului prin voucherele și tichetele de vacanță, raportând astfel un grad de ocupare de 70-80% sau situații de sold-out, în special pe litoral. Restaurantele nu beneficiază de același tratament, însă, cu atât mai mult cu cât acest segment de consumator de tichete este adesea cel regăsit pe plaja cu plasa sau cutia frigorifică aprovizionată la supermarket. Restaurantele în care s-au făcut investiții, s-au dezvoltat bucătarii cu gust adevărat și s-a investit într-un program serios de entertainment rămân adesea goale în fața gheretelor de fast-food și a tarabelor temporare cu mâncare și băutură.



"Și atunci ne întoarcem la cifrele mai sus menționate. O investiție într-un restaurant decent se ridica la un minim de 40-50.000 de euro, luând în calcul logistica, echipamentele, spațiul, autorizații, mobilier, finisaje. Peste acest cost se adaugă cel de susținere a personalului, chiriei, materiei prime, taxe etc... pentru cel puțin primul an, aspect pe care antreprenorii, în general, nu-I iau în considerare. Întorcându-ne la cele menționate mai devreme, la o rată atât de ridicată de închidere a locațiilor Horeca, volumul echipamentelor și al mobilierului aproape nou din aceste locații care se închid este foarte mare. Procesul de achiziție pe care HorecaExchange îl pune la dispoziție prin vânzarea-cumpărarea acestor echipamente către un nou antreprenor reduce costurile de deschidere a locației și cu până la 50%", a mai spus Simona Panait.





În situația aceasta, antreprenorul la început de drum are ocazia de "a testa" acest business nou pentru el, cu riscuri financiare mult mai mici, astfel încât dacă afacerea nu depășește primii 1-2 ani de operare, pierderea investiției se reduce la jumătate față de cazul unei achiziții de echipamente și mobilier 100% noi.

Cei aflați deja în branșă și cunosc deja echipamantul de care au nevoie îl pot regăsi cu ușurință printre furnizorii aflați deja pe această platformă online, însă aceștia cunosc deja calculul de amortizare, respectiv performanțele exacte de care au nevoie de la aceste echipamente.



Tot în această direcție, pe platforma HorecaExchange.com se găsesc și servicii de consultanță. Profesioniști ai industriei înregistrați în HorecaExchange îi pot ajuta pe proprietarii unor astfel de afaceri de la A-Z, de la inițierea unui concept și până la stabilirea meniului, proceduri, management, furnizori diverși de echipamente, mobilier și dotări, consultanță financiară și chiar arhitectura & design-ul spațiului. În încercarea de a umple cât mai multe lipsuri de informație și experiență în domeniu, platforma are scopul de a rămâne cât mai aproape de nevoile proprietarilor Horeca.